Tájékoztató

Tiszagyulaháza Község Településképi Arculati Kézikönyv és Településképi Rendelet megalkotása

VÉLEMÉNYEZÉSI SZAKASZ

Tisztelt Lakosság! Tisztelt Telektulajdonosok!

2016 és 2017 évben az építésüggyel kapcsolatos jogszabályok jelentősen megváltoztak, átalakultak, melyek új alapokra helyezik a településkép formálásának eszközrendszerét. A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendeletben, valamint a településkép védelméről szóló 2016. évi LXXIV törvényben foglaltak alapján **Tiszagyulaháza Község** Önkormányzata elkészíttette a Településképi Arculati Kézikönyv és a Településképi Rendelet tervezeteit, mely dokumentumokat a [www.tiszagyulahaza.hu](http://www.tiszagyulahaza.hu) honlapon és a Tiszagyulaháza Község Önkormányzatának Polgármesteri Hivatalában (*4097 Tiszagyulaháza, Kossuth utca 73. szám)* ügyfélfogadási időben tekinthetik meg.

A Településkép védelméről szóló 2016. LXXIV. törvény a települések esztétikus környezetének kialakítása, illetve védelme érdekében a Településképi Arculati Kézikönyv bevezetésével hiánypótló módon teremt lehetőséget a jellegzetes települési karakterjegyek meghatározására és társadalmasítására. A kézikönyv nem kizárólag szakembereknek készül. Elsősorban a települési döntéshozók és a lakosság tájékoztatását segítő, szemléletformáló kiadvány. A jogszabályok útvesztője helyett röviden, lényegre törően, és mindenki számára érthető módon mutatja majd be egy közösség környezetalakítással kapcsolatos elvárásait.

A kézikönyv célja meghatározni a település településképi jellemzőit, a településképi szempontból egymástól jól elkülönülő településrészeket arculati jellemzőikkel és értékeikkel, a településkép minőségi formálására vonatkozó javaslatokat, valamint a településképhez illeszkedő építészeti elemeket, egyúttal irányt mutat az építtetőknek.

A Településképi Rendelet lesz hivatott megállapítani:

1. a helyi építészeti örökség területi és egyedi védelmét:
2. a településszerkezet, településkarakter, tájképi elem és egyéb helyi adottság alapján a településképi szempontból meghatározó területeket és azokhoz rendelt településképi követelményeket;

d) a településkép-érvényesítési eszközök és ösztönző rendszer szabályait.

Ezúton kérem Önöket, hogy a tárgyi dokumentumokkal kapcsolatos észrevételeiket, javaslataikat részünkre legkésőbb a 2017. december 4-én megrendező Lakossági Fórumot követően 2017. december 12-ig megküldeni szíveskedjenek Tiszagyulaháza Község Önkormányzata részére postai úton (*4097 Tiszagyulaháza, Kossuth utca 73. szám)* vagy az önkormanyzat4097*@gmail**.com*  mail címre.

Számítunk szíves közreműködésükre!

Tisztelettel:

Tiszagyulaháza, 2017. november 23.

***Mikó Zoltán***

*polgármester*